钦定古今图书集成/明伦汇编/闺媛典/第284卷 > 皇清十七 > 陈伯圣妻张氏
## 钦定古今图书集成/明伦汇编/闺媛典/第284卷 > 皇清十七 > 陈伯圣妻张氏

按《仪真县志》：“张氏，陈伯圣妻。性至孝，事舅姑如父母。亲井臼，攻纂组助，圣视寝膳，甘旨必择，骨肉欢聚，以清苦相砥。翁殁，圣亦亡，张哀毁仆地几死。有遗孤二，长士翘，次士楚，训诲必臻古人。寓严于慈，以母兼父。翘、楚长，俱以孝称。楚为诸生，食廪饩。” 。